Boland Landbouskool - OMSENDBRIEF 32 VAN 2019
Ons gee ouers die geleentheid om ŉ bladsy in die boek te borg. Ons soek ouers wat bereid is om ŉ bladsy teen R600/bladsy te koop. Dit beteken dat ons die naam van die ouers en die leerder aan die onderkant van die bladsy aanbring as erkenning van u bydrae.
Piet en Anna Joubert: Jannie Joubert 11A
PRYSUITDELING: WOENSDAG 9 OKTOBER 2019
Die jaarlikse prysuitdeling word op Woensdag 9 Oktober 2019 in die Loubsersaal by die skool gehou. Ons nooi alle ouers hartlik uit om hierdie besonderse geleentheid saam met ons te kom deel. Die verrigtinge sal stiptelik om 19:00 begin.
Alle ouers word uitgenooi na 'n geselligheid in die Boland Sentrum na afloop van die prysuitdeling.
Die besoeke is vir ouers, oud-skoliere en belangstellendes van daardie streke. Indien daar enige voornemende ouers en seuns is wat die funksie wil bywoon, is hulle baie welkom. Ons moet die getalle ‘n dag of twee voor die tyd hê. Indien u nie een van die kontakpersone kan kry nie, kan u die sekretaresse by die skool skakel by 021 869 8143. Al die funksies is informeel en ons kuier vanaf 18:30 saam.
Al die funksies word deur die skoolhoof en ander personeellede, asook lede van die beheerliggaam en bestuurslede van die Boland Landbou Ondersteunersbond bygewoon.
Boland Landbou se Top 20-atletiekspan het op 21 September aan die Mosselbaai/Punt Top 10-byeenkoms deelgeneem. Die seuns het by Hartenbos ATKV se Strandoord oorgeslaap. Ons behaal ‘n derde plek uit 37 hoërskole wat deelgeneem het. Daar het 76 spanne deelgeneem. Baie geluk en baie dankie aan al die atlete wat deelgeneem het!
Die volgende seuns het uitstekende prestasies gelewer:
- Jaunu Olivier eerste plek in Hamergooi seuns o.19 met ‘n afstand van 50,72m
- Emile Geyser eerste plek in 400m seuns o.17 met ‘n tyd van 51,51sek
- Aldo Rautenbach eerste plek in 800m seuns o.17 met ‘n tyd van 2:01;00 sek
- JC Nothnagel tweede plek in Spiesgooi seuns o.15 met ‘n afstand van 52,65m
- Connie Nieuwoudt eerste plek in Hamergooi seuns o.15 met ‘n afstand van 42.97m
- Hannes van Wyk tweede plek in Hamergooi seuns o.15 met ‘n afstand van 42.42m
- Franco Nolan derde plek in Gewigstoot seuns o.15 met ‘n afstand van 13.92m
- Angelo Daniels derde in 800m seuns o.15 met ‘n tyd van 2:11;30 sek
- Schalk van Schalkwyk derde in Diskus seuns o.17 met ‘n afstand van 46.40m
- Keanan Wentzel derde plek in Hoogspring seuns o.17 met ‘n hoogte van 1.65m
Alle tenniswedstryde begin Maandag 7 Oktober. ALLE tennisspelers moet asb Maandag hulle tennis-rakette en -klere by die skool hê. Ronél Bernardo